પનીર આલુ પરોઠા - કાલે સવારે નાસ્તામાં બનાવો આ પરાઠા , બનાવવામાં એકદમ સરળને ખાવામાં એકદમ ટેસ્ટી... - જલ્સા કરોને જેંતીલાલ
Home રસોઈની રાણી યોગીતા વાડોલીયા (રાજકોટ) પનીર આલુ પરોઠા – કાલે સવારે નાસ્તામાં બનાવો આ પરાઠા , બનાવવામાં...
પનીર આલુ પરોઠા – કાલે સવારે નાસ્તામાં બનાવો આ પરાઠા , બનાવવામાં એકદમ સરળને ખાવામાં એકદમ ટેસ્ટી…
પનીર આલુ પરોઠા
આલુ પરોઠા તો આપણે બધાજ લોકો બનાવતા જ હોઇએ છીએ પણ જો એક જ જેવા આલુ પરોઠા ખાઇને જો કંટાળી ગયા હોવતો આલુ પરોઠામાં કાઇક થોડુ વેરીએશન લાવીને અલગ સ્ટાઇલથી આલુ પરોઠા બનાવી શકાય આમ કરવાથી આલુ પરોઠાનો સ્વ‍ાદ પણ માણી શકાશે ‍અને કાંઇક ડિફરન્ટ ટેસ્ટ કરવાનો આનંદ પણ મળશે.
તો ચાલો બનાવીએ, મે અહીં ચાર વ્યક્તિ જેટલી સામગ્રી લીધી છે.
૩ થી ૪ મોટા બટેટા,
૧ મોટી ડુંગરી,
પા ઇંચ આદુ,
૨૦૦ ગ્રામ પનીર,
પા ચમચી હળદર ,
૨ ચમચી દળેલી ખાંડ(તમે આખી ખાંડ પણ લઇ શકો છો),
૧ લીંબુ ,
સ્હેજ હિંગ,
પરોઠાનો લોટ,
શેકવા માટે તેલ.
૧. બટેટાને બાફી લેવા અને છાલ ઉતારીને મેશર વડે મેશ કરીને બટેટાનો સરસ માવો તૈયાર કરવો. ૨. એક કડાઇમાં બે ચમચી તેલ ગરમ કરી હિંગ તતળાવવી અને તેમા ઝીણી સમારેલી ડુંગરી અને છીણેલું આદુ એડ કરવું. ૩. ડુંગરી અને આદુ સ્હેજ સોંતળાય અને ડુંગરી ગુલાબી રંગની થાય એટલે તેમા મીઠું,લાલ મરચું,હળદર,ગરમ મસાલો,ખાંડ અને લીંબુ એડ કરવા. ૪. બધા મસાલા સરખા મિક્ષ કરીને તેમા બટેટાનો માવો એડ કરવો અને સરખી રીતે મિક્ષ કરી લેવો. ૫. પરોઠાનો નરમ લોટ બાંધીને તૈયાર રાખવો.
૬. પરોઠાના લોટમાંથી એક ગોયણુ લઇને મધ્યમ આકારનું એક પરોઠુ વણી લેવું. ૭. પરોઠાની વચ્ચે રેડી કરેલું બટેટાનું સ્ટફીંગ મુકવુ.
૮. બટેટાના સ્ટફીંગ ઉપર પનીર ખમણી લેવું.
૯. પરોઠાને વચ્ચે ભર્યા બાદ વચ્ચેથી અડધુ વાળી લેવું.
૧૦. પરોઠાને અડધુ વાળ્યા બાદ થોડીક જગ્યા રાખીને બાકીની વધારાની કીનારી કાપી લેવી.
૧૧. પરોઠુ કાપતા જેટલી કીનારી વધી છે તેને અંદરની બાજુએ દબાવી લેવી.
૧૨. હવે પરોઠાને અટામણમાં રગદોળીને હળવા હાથે મિડીયમ સાઇઝનું ગોળ વણી લેવું.
૧૩. વળેલા પરોઠાને લોઢીમાં તેલ મુકીને મધ્યમ ગેસે લાઇટ બ્રાઉન કલરનું શેકી લેવું. લ્યો તૈયાર છે આપણા પનીર આલુ પરોઠા ગરમા ગરમ ટોમેટો કેચઅપ સાથે સર્વ કરો.
Previous articleઆજે શીખો વેસ્ટમાંથી બેસ્ટ બનાવતા એ પણ સ્ટેપ બાય સ્ટેપ ફોટા સાથે, પ્લાસ્ટીકના ડબ્બામાંથી બનાવો 'ફેરી નાઇટ લેમ્પ'
Next article"ઇન્સ્ટન્ટ સ્વીટ ઍન્ડ સ્પાઇસી ચીલી સૉસ" – બનાવો હવે ઘરે જ અને બહારથી લાવવાની જરૂરત નથી..